|  |  |  |
| --- | --- | --- |
| Prvi.jpg | | 24. јун 2014. **6/14** |
|  |  | |

|  |
| --- |
| **јун 2014. године** |
| САОПШТЕЊЕ ЗА МЕДИЈЕ |

У 2013. смањен број ријешених кривичних пријава, оптужених и осуђених пунољетних лица

У 2013. години, број ријешених кривичних пријава поднијетих против пунољетних лица износио је 11 901 и мањи је за 4,4% у односу на прошлу годину. Такође, смањен је број оптужених за 7,0%, те број осуђених лица за 5,0%. Код малољетника, у односу на 2012. годину, у 2013. број ријешених кривичних пријава износио је 277 и мањи је за 21,5%, број ријешених оптужница износио је 67 и већи је за једну оптужницу, а број изречених кривичних санкција већи је за 5,9%.

Најчешће изрицане пресуде за пунољетна лица биле су условна затворска казна 54,4%, новчана казна 20,9% и затворска казна 18,4%.

Малољетним лицима у 2013. години, изрицане су само васпитне мјере, од којих претежно мјере упозорења и усмјеравања 51,8%, али и мјере појачаног надзора 44,4%. Казна малољетничког затвора није изречена ни у једном случају.

Кривична дјела против имовине (крађе, тешке крађе...) као и претходне године била су најзаступљенија и код малољетних и код пунољетних учинилаца кривичних дјела у свим фазама кривичног поступка.

Просјечна нето плата у мају 818 КМ

Највиша просјечна нето плата у подручју *Финансијске дјелатности и дјелатности осигурања* 1 276 КМ, најнижа у подручју *Административне и помоћне услужне дјелатности* 497 КМ

Просјечна мјесечна нето платазапослених у Републици Српској,исплаћена у мају 2014. године износи818 КМ, а просјечна мјесечна бруто плата 1 316 КМ.

У поређењу са априлом 2014. године, просјечна нето плата исплаћена у мају 2014. мања је реално за 0,3%, док је у односу на мај 2013. године реално већа за 4,5%.

Највиша просјечна нето плата у мају 2014. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 276 КМ, а најнижа у подручју *Административне и помоћне услужне дјелатности* 497 КМ.

У мају 2014. године, у односу на април 2014, номинални раст нето плате забиљежен је у подручјима *Дјелатности пружања смјештаја, припреме и послуживања хране, хотелијерство и угоститељство* 3,8%, *Остале услужне дјелатности* 1,7% и *Вађење руда и камена* 1,7%.

Смањење плате, у номиналном износу, забиљежено је у подручјима *Стручне, научне и техничке дјелатности* 7,0%, *Умјетност, забава и рекреација* 5,8% и *Административне и помоћне услужне дјелатности* 1,5%.

км



Графикон 1. Просјечнe нето платe запослених по мјесецима

Мјесечна инфлација у мају 2014. године -0,1%

Годишња инфлација (V 2014/ V 2013.) -1,7%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у мају 2014. године у односу на април 2014. у просјеку су ниже за 0,1%. Забиљежен је раст код три од укупно 12 одјељака. Раст цијена је забиљежен у одјељцима *Становање* 0,3%, *Здравство* 0,2% и *Остала добра и услуге* 0,1%.

Ниже цијене забиљежене су код пет од укупно 12 одјељака. Највиши пад потрошачких цијена у мају односи се на одјељак *Одјећа и обућа* (0,6%) и резултат је све већег броја сезонских снижења.

У одјељку *Храна и безалкохолна пића* забиљежен је пад цијена од 0,4% због нижих (акцијских) цијена тјестенине (8,7%), бисквита (1,9%), одређеног броја сухомеснатих производа, млијека и млијечних производа (0,6%), уља и других масноћа (0,8%). Цијене воћа у мају су забиљежиле раст од 2,3% због понуде нових сезонских култура, као и више набавне цијене лимуна (у просјеку око 20%), док су цијене поврћа због сезонских артикала у понуди ниже за 4,3%.

У одјељку *Алкохолна пића и дуван*, те *Рекреација и култура* забиљежен је пад 0,2%, док је индекс одјељка *Превоз* нижи за 0,1%.

У одјељцима*, Намјештај и покућство, Комуникације,* *Образовање* и *Ресторани и хотели* цијене су у просјеку остале исте.

Индекси производа и услуга, који се користе за личну потрошњу у Републици Српској, у мају 2014. године у односу на исти мјесец 2013. године, нижи су у просјеку за 1,7%.

Цијене произвођача индустријских производа на домаћем тржишту (V 2014/IV 2014.) у просјеку више 0,1%

Цијенe произвођачa индустријских производа на домаћем тржишту у мају 2014. године у односу на април 2014. у просјеку су више за 0,1%, у односу на мај 2013. у просјеку су ниже за 1,1%, а у односу на децембар 2013. године у просјеку су више за 0,2%.

Посматрано по намјени потрошње, у мају 2014. године, у односу на април 2014, цијене нетрајних производа за широку потрошњу у просјеку су више за 0,5%, цијене енергије у просјеку су ниже за 0,1%, док су цијене интермедијарних производа, цијене капиталних прозвода као и цијене трајних производа за широку потрошњу у просјеку остале на истом нивоу.

Цијене трајних производа за широку потрошњу посматрано по намјени потрошње, у мају 2014. године, у односу на мај 2013. у просјеку су више за 0,6%, док су цијене интермедијарних производа у просјеку ниже за 2,7%, цијене капиталних прозвода за 0,8%, цијене енергије као и цијене нетрајних производа за широку потрошњу за 0,3%.

Посматрано по подручјима индустријске производње (PRODCOM), цијене подручја (Ц) прерађивачка индустрија у мају 2014. године у односу на април 2014. у просјеку су више за 0,2%, цијене подручја (Б) вађење руда и камена у просјеку су ниже за 0,5%, док су цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У мају 2014. године, у односу на мај 2013, цијене подручја *Прерађивачка индустрија* ниже су за 1,7%, цијене подручја*Вађење руда и камена*ниже су за 0,9%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

Цијене произвођача индустријских производа на страном тржишту (V 2014/ IV 2014.) у просјеку ниже 0,3%

Цијенe произвођачa индустријских производа на страном тржишту у мају 2014. године у односу на април 2014. у просјеку су ниже за 0,3%, у односу на мај 2013. године у просјеку су више за 0,3%, а у односу на децембар 2013. године ниже су за 1,1%.

Посматрано по намјени потрошње, у мају 2014. у односу на април 2014. цијене капиталних производа у просјеку су више зa 1,4%, цијене нетрајних производа за широку потрошњу за 0,2%, цијене енергије у просјеку су ниже за 0,5%, цијене интермедијарних производа за 0,4%, док су цијене трајних производа за широку потрошњу у просјеку остале на истом нивоу.

Цијене нетрајних производа за широку потрошњу посматрано по намјени потрошње, у мају 2014, у односу на мај 2013. у просјеку су више за 4,2%, цијене трајних производа за широку потрошњу за 2,5%, цијене интермедијарних производа као и цијене капиталних прозвода за 0,7% док су цијене енергије у просјеку ниже за 0,8%.

Посматрано по подручјима индустријске производње (PRODCOM), цијене подручја (B) вађење руда и камена у мају 2014. у односу на април 2014. у просјеку су ниже за 0,8%, цијене подручја (C) прерађивачка индустрија за 0,2%, док су цијене подручја (Д) производња и снабдијевање електричном енергијом, гасом, паром и климатизација просјеку у просјеку остале на истом нивоу.

У мају 2014. године, у односу на мај 2013, цијене подручја *Вађење руда и камена* више су за 3,4%, а цијене подручjа *Прерађивачка индустрија* за 1,3%.

Десезонирана индустријска производња (V 2014/IV 2014.) већа за 1,0%

Календарски прилагођена индустријска производња (V 2014/V 2013.) мања за 0,3%

Број запослених у индустрији (V 2014/V 2013.) већи 1,5%

**Десезонирана индустријска производња** у мају 2014. године у поређењу са априлом 2014. већа је за 1,0%. У *Прерађивачкој индустрији* остварен је раст од 4,2%, док је у подручју *Производња и снабдијевање електричном енергијом, гасом, паром и климатизацији* забиљежен пад од 1,1%, а у подручју *Вађења руда и камена* пад од 17,4%. Посматрано према главним индустријским групама по основу економске намјене производа, десезонирана производња нетрајних производа за широку потрошњу, у мају 2014. године у поређењу са априлом 2014, мања је за 0,1%, интермедијарних производа за 8,6% и трајних производа за широку потрошњу за 9,1%, док је производња капиталних производа већа за 21,3% и енергије за 0,6%.

**Календарски прилагођена индустријска производња** у мају 2014. године у поређењу са мајом 2013. мања је за 0,3%. У подручју *Производња и снабдијевање електричном енергијом, гасом, паром и климатизацији* забиљежен је пад од 13,6% и у подручју *Вађења руда и камена* пад од 23,6%, док је у *Прерађивачкој индустрији* остварен раст од 10,7%. Посматрано према главним индустријским групама по основу економске намјене производа, календарски прилагођенапроизводња енергије, у мају 2014. године у поређењу са мајом 2013, мања је за 6,3%, интермедијарних производа за 10,4% и трајних производа за широку потрошњу за 13,9%, док је производња нетрајних производа за широку потрошњу већа за 15,7% и капиталних производа за 13,2%.

**Број запослених у индустрији** у мају 2014. године у односу на исти мјесец прошле године већи је за 1,5%, у односу на просјечан мјесечни број запослених у 2013. години већи је за 1,4%, док је у односу на април 2014. године мањи за 0,1%. Број запослених у индустрији у периоду јануар - мај 2014. године, у односу на исти период прошле године, већи је за 1,9%. У истом периоду у подручју *Вађење руда и камена* остварен је раст од 5,4%, у подручју *Прерађивачка индустрија* раст од 1,6% и у подручју *Производња и снабдијевање електричном енергијом, гасом, паром и климатизацији* раст од 1,5%.

Графикон 2. Индекси индустријске производње, V 2010 – V 2014. (∅2010=100)

Извоз (I-V 2014/I-V 2013.) повећан 4,3%

Покривеност увоза извозом (у периоду I-V 2014.) 56,5%

У мају 2014. године остварен је извоз у вриједности од 205 милиона КМ и увоз у вриједности од 431 милион КМ.

У периоду јануар - мај 2014. остварен је извоз у вриједности од милијарду и 64 милиона КМ, што је за 4,3% више у односу на исти период претходне године. Увоз је, у истом периоду, износио милијарду и 881 милион КМ, што је за 5,3% више у односу на исти период претходне године. Проценат покривености увоза извозом за првих пет мјесеци текуће године износио је 56,5%.

У погледу географске дистрибуције робне размјене Републикe Српскe са иностранством, у периоду јануар - мај 2014. године, највише се извозило у Италију и то у вриједности од 195 милиона КМ, односно 18,3%, те у Србију 153 милиона КМ, односно 14,4% од укупног оствареног извоза.

У истом периоду, највише се увозило из Русије и то у вриједности од 439 милиона КМ, односно 23,3% и из Србије, у вриједности од 288 милиона КМ, односно 15,3% од укупно оствареног увоза.

Посматрано по групама производа, у периоду јануар - мај 2014. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 101 милион КМ, што износи 9,5% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 431 милион КМ, што износи 22,9% од укупног увоза.

хиљ. КМ

2014

2013

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Статистика криминалитета**  Вања Вилипић  vanja.vilipic@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |